Луперсио Леонардо де Архенсола
Зрялата възраст на един влюбен

Превод от испански: Александър Муратов, Атанас Далчев, 1978

chitanka.info

Прищевките да следвам на любовта голяма

и да превивам шия под нейния хомот,

лик хубав като идол да тача цял живот

и с моите грабежи да му обличам храма,

ще трябва моите взори отново да са бойки

и моят лоб да бъде с къдрици подмладен,

да върнат пак моите устни своя цвят червен,

над тях мъхът младежки да висне в две ръкойки.

Като змия, която ще сменя свойта кожа,

на хубавата Филис[1] пред пътната врата

тогаз на дъжд и вятър самин ще устоявам.

Но ако се не връща онази младост божа

и всичко е в живота различно с възрастта,

защо и аз не трябва така да размишлявам?

[1] Филис — условно поетично име. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.